**Εικόνα που περιέχει μπλε, Μπελ ηλεκτρίκ, κύκλος, πήλινα σκεύη

Το περιεχόμενο που δημιουργείται από AI ενδέχεται να είναι εσφαλμένο.**

**ΕΛΛΗΝΙΚΗ ΔΗΜΟΚΡΑΤΙΑ Ξάνθη,14 Ιανουαρίου 2026**

**ΔΗΜΟΣ ΞΑΝΘΗΣ**

**Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ Αριθ. Πρωτ. 728**

**ΤΜΗΜΑ ΑΔΕΙΟΔΟΤΗΣΕΩΝ &**

**ΕΜΠΟΡΙΚΩΝ ΔΡΑΣΤΗΡΙΟΤΗΤΩΝ**

Ταχ.Δ/νση :Πλατεία Δημοκρατίας -Ξάνθη

Πληροφορίες: Σ. Μόσχου

Τηλ.:25413 50807

Email: [adeiodotiseon@cityofxanthi.gr](mailto:adeiodotiseon@cityofxanthi.gr)

**ΠΡΟΚΗΡΥΞΗ**

**Ο Δήμος Ξάνθης**

**Έχοντας υπόψη:**

1. Τις διατάξεις των άρθρων 13, 34 και 37 του Ν. 4849/2021 (ΦΕΚ 207 Α/05-11-2021 «Αναμόρφωση και εκσυγχρονισμός του ρυθμιστικού πλαισίου οργάνωσης και λειτουργίας του υπαίθριου εμπορίου, ρυθμίσεις για την άσκηση ψυχαγωγικών δραστηριοτήτων και την απλούστευση πλαισίου δραστηριοτήτων στην εκπαίδευση , βελτιώσεις στην επιμελητηριακή νομοθεσία, άλλες διατάξεις του Υπουργείου Ανάπτυξης και Επενδύσεων και λοιπές επείγουσες διατάξεις.
2. Την παρ. 4α του άρθρου 14 της αριθ. Υ1γ/ΓΠ/οικ.47829/17 (2161 Β’/23-06-2017) «Υγειονομικοί όροι και προϋποθέσεις λειτουργίας επιχειρήσεων τροφίμων επιχειρήσεων τροφίμων /ποτών και άλλες διατάξεις».
3. Την με αριθ. 181/2025 Απόφαση του Δημοτικού Συμβουλίου «Έγκριση κανονισμού λειτουργίας βραχυχρόνιων αγορών Δήμου Ξάνθης».
4. Την με αριθ. 209/2025 Απόφαση του Δημοτικού Συμβουλίου «Μη αναπροσαρμογή των τελών χρήσης κοινόχρηστων χώρων για το έτος 2026».
5. Την με αριθ. 258/2025 Απόφαση του Δημοτικού Συμβουλίου «Ίδρυση και Λειτουργία παραδοσιακής εμποροπανήγυρης στο Δήμο Ξάνθης , κατά την περίοδο των Θρακικών Λαογραφικών Εορτών 2026».
6. Την με αριθ. 17/509/12-01-25 Απόφαση Δημάρχου «Τροποποίηση της 12112/28185/08-10-2025 Απόφασης του Δημάρχου Ξάνθης – Συγκρότηση: α) Γνωμοδοτικής Επιτροπής Ελέγχου, Αξιολόγησης αιτήσεων και διενέργειας δημόσιων κληρώσεων και β) Γνωμοδοτικής Επιτροπής Ενστάσεων του Δήμου Ξάνθης, σύμφωνα με το άρθρο 13 παρ.9 του ν.4849/2021(ΦΕΚ 207Α΄)».
7. Την με αριθ. 1/39/02-01-2026 (ΑΔΑ:Ψ8Α2ΩΚ8-Ρ1Γ) Απόφαση του Δημάρχου Ξάνθης, περί ορισμού Αντιδημάρχων.
8. Την με αριθ. 2/41/02-01-2026 (ΑΔΑ:ΕΩΚΟΩΚ8-ΥΗΕ) Απόφαση του Δημάρχου Ξάνθης, περί μεταβίβασης αρμοδιοτήτων σε Αντιδημάρχους.

**ΠΡΟΚΗΡΥΣΣΕΙ**

Δέκα έξι (16) θέσεις -πάγκους διαστάσεων (6μΧ2μ) , συμμετοχής στην εμποροπανήγυρη του Δήμου Ξάνθης , κατά την περίοδο των Θρακικών Λαογραφικών Εορτών 2026,για παραχώρηση με τίμημα σε πωλητές, σύμφωνα με την παρ.3 του άρθρου 37 του Ν.4849/2021.

**1.Χώρος Λειτουργίας**

Η Εμποροπανήγυρης του Δήμου Ξάνθης, θα διεξαχθεί στο χώρο έμπροσθεν του κολυμβητηρίου (Χώρος 3), σύμφωνα με την 181/2025 Απόφαση «Έγκριση Κανονισμού λειτουργίας βραχυχρόνιων αγορών Δήμου Ξάνθης».

**2.Διάρκεια Λειτουργίας:**

Η διάρκεια λειτουργίας της αγοράς ορίζεται σε οκτώ (8) ημέρες, **από 15 Φεβρουαρίου 2026 έως 22 Φεβρουαρίου 2026** με δυνατότητα μιας επιπλέον ημέρας πριν την έναρξη της εμποροπανήγυρης για την εγκατάσταση των ενδιαφερομένων στο χώρο.

**3.Δικαιούχοι θέσεων**

Στην Εμποροπανήγυρη μπορούν να δραστηριοποιούνται ως πωλητές, φυσικά και νομικά πρόσωπα, κάτοχοι:

α) βεβαίωσης δραστηριοποίησης ετήσιας διάρκειας στις βραχυχρόνιες αγορές,

β) άδειας παραγωγού πωλητή και επαγγελματία πωλητή που δραστηριοποιούνται στις λαϊκές αγορές, έως και τέσσερις (4) ημέρες την εβδομάδα,

γ) άδειας δραστηριότητας στο στάσιμο ή στο πλανόδιο εμπόριο,

δ) άδειας χειροτέχνη καλλιτέχνη.

Κάθε πωλητής δεν μπορεί να κατέχει περισσότερες από μία (1) θέσεις στην αγορά.

Οι θέσεις αποδίδονται στις κατηγορίες πωλητών με την ακόλουθη ποσόστωση :

α) το εβδομήντα πέντε τοις εκατό (75%) των θέσεων στους κατόχους βεβαίωσης δραστηριοποίησης ετήσιας διάρκειας στις βραχυχρόνιες αγορές, **(12 θέσεις)**

β) το δέκα τοις εκατό (10%) των θέσεων στους κατόχους άδειας παραγωγού πωλητή και επαγγελματία πωλητή που δραστηριοποιούνται στις λαϊκές αγορές έως και τέσσερις (4) ημέρες την εβδομάδα,**(1 θέση)**

γ) το δέκα τοις εκατό (10%) των θέσεων στους κατόχους άδειας δραστηριοποίησης στο στάσιμο ή στο πλανόδιο εμπόριο και **(2 θέσεις)**

δ) το πέντε τοις εκατό (5%) των θέσεων στους κατόχους άδειας χειροτέχνη καλλιτέχνη. Για την απόδοση της θέσης οι υποψήφιοι πωλητές υποβάλλουν τη βεβαίωση δραστηριοποίησης ή την άδεια που κατέχουν ανάλογα με την κατηγορία στην οποία ανήκουν **(1 θέση)**

Σε περίπτωση που δεν εκδηλωθεί ενδιαφέρον για κάποιες από την άνω κατηγορίες οι θέσεις θα μπορούν ενσωματωθούν στην κατηγορία με τις περισσότερες αιτήσεις.

Για την απόδοση της θέσης οι υποψήφιοι πωλητές υποβάλουν σχετική αίτηση με συνημμένα τα απαιτούμενα δικαιολογητικά.

Σε περίπτωση που ο αριθμός των αιτήσεων υπερβαίνει τον αριθμό των διαθέσιμων θέσεων ανά κατηγορία, διενεργείται κλήρωση.

Πριν από την ημερομηνία έναρξης της Εμποροπανήγυρης , βάσει του οριστικού πίνακα κατόχων θέσεων που θα προκύψει μετά από τη διαδικασία απόδοσης θέσεων , θα εκδοθεί απόφαση έγκρισης συμμετοχής στην εμποροπανήγυρη, η οποία θα αναρτηθεί στο Ολοκληρωμένο Πληροφοριακό Σύστημα «Ανοιχτή Αγορά» του Υπουργείου Ανάπτυξης και Επενδύσεων ,καθώς και στην ιστοσελίδα του Δήμου Ξάνθης.

**4. Κατηγορίες πώλησης προϊόντων:**

**α)** Αγροτικά προϊόντα όπως ελιές, καρύδια, κάστανα, όσπρια, ξηροί καρποί, εφόσον τηρούνται όσα προβλέπονται στην ειδικότερη για κάθε προϊόν (βιολογικό ή μη) εθνική και ενωσιακή νομοθεσία και στον Κώδικα Τροφίμων και Ποτών.

**β)** Συγκερασμένο- τυποποιημένο ελαιόλαδο

**γ)** Εμφιαλωμένος οίνος και προϊόντα απόσταξης μικρών αποσταγμάτων (διήμερων )της παρ.5 του άρθρου 2969/2001 (Α΄281)

**δ)** Άνθη , καλλωπιστικά, αρωματικά και φαρμακευτικά φυτά.

**ε)** Πολλαπλασιαστικό υλικό καλλιεργούμενων φυτικών ειδών, όπως φυτώρια κηπευτικών, δενδρύλλια οπωροφόρων και φυτά αμπέλου, γλάστρες, εργαλεία κηπουρικής και άλλα βιομηχανικά είδη κηπουρικής και ανθοκομίας.

**στ)** Προϊόντα οικοτεχνίας, με την έννοια της παρ.20 του άρθρου 2 του Ν4849/2021, που προβλέπονται από το άρθρο 3 της υπό στοιχεία 4912/120862/5-11-2015 απόφαση του Υπουργού Αγροτικής Ανάπτυξης και Τροφίμων (Β΄2468), με τους όρους και τις προϋποθέσεις που αναφέρονται σε αυτή, όπως γαλακτοκομικά προϊόντα, μαρμελάδες , γλυκά του κουταλιού, παραδοσιακά ζυμαρικά, αρτοσκευάσματα , βότανα, αρτύματα, αποξηραμένα φρούτα και λαχανικά κ.τ.λ.

**ζ)** Τυποποιημένο μέλι

**η)** Ζαχαρώδη προϊόντα που διατηρούνται χωρίς ψύξη

**θ)** Βιομηχανικά είδη

Στην κατηγορία αυτή περιλαμβάνονται γενικά βιομηχανικά είδη πλην ηλεκτροδοτούμενων ηλεκτρικών ειδών και παιχνιδιών όπως είδη ένδυσης νεοτερισμών, κοσμήματα που δε φέρουν πολύτιμους λίθους ή χρυσά ή αργυρά μέρη, λευκά είδη, ψιλικά είδη, είδη υπόδησης, δερμάτινα είδη (τσάντες, ζώνες πορτοφόλια, αυτόνομα είδη που δεν έχουν δυνατότητα σύνδεσης στο δίκτυο ηλεκτρικού ρεύματος, εκκλησιαστικά είδη, είδη ατομικής καθαριότητας ή οικιακής φροντίδας, μέσα συσκευασίας, είδη υαλοπωλείου, πλαστικά με το μέτρο και άλλα είδη χαρτιού.

Τα πωλούμε βιομηχανικά είδη θα πρέπει να τηρούν τις προδιαγραφές ασφαλείας και η διάθεση τους να γίνεται σύμφωνα με τα προβλεπόμενα στην νομοθεσία.

**ι)** Πρόχειρα γεύματα και είδη κυλικείου από καντίνα ή φορητή εγκατάσταση έψησης, χωρίς δυνατότητα ανάπτυξης τραπεζοκαθισμάτων.

**5.Τέλος Συμμετοχής**

Το ύψος συμμετοχής έχει καθοριστεί σύμφωνα με την 209/2025 Απόφαση του Δημοτικού Συμβουλίου ως εξής:

Για μικροπωλητές 60,00€ Χ 12 τ.μ. σύνολο 720,00€

Για μικροπωλητές 30,00€ Χ 12 τ.μ. σύνολο 360,00€ (για δημότες Δήμου Ξάνθης)

Καντίνα 600,00€

Καντίνα 300,00€ (για δημότες Νομού Ξάνθης)

Η είσπραξη του ανωτέρω τέλους θα γίνεται πριν την έκδοση της έγκρισης συμμετοχής είτε στο ταμείο του Δήμου Ξάνθης είτε με κατάθεση σε τραπεζικό λογαριασμό του Δήμου (όπου θα πρέπει να αναγράφονται η αιτιολογία και τα πλήρη στοιχεία του αιτούντα (Ονοματεπώνυμο, ΑΦΜ).

**6.Διαδικασία και χρόνος υποβολής των αιτήσεων :**

Οι αιτήσεις-Υπεύθυνες δηλώσεις συμμετοχής θα υποβάλλονται από τους ενδιαφερόμενους, μέσω του Ολοκληρωμένου Πληροφοριακού Συστήματος «Ανοιχτή Αγορά» (Ο.Π.Σ.Α.Α )στην ηλεκτρονική διεύθυνση <https://openmarket.mindev.gov.gr> και σύμφωνα με τις οδηγίες που αναφέρονται σ΄ αυτό.

Η προθεσμία ηλεκτρονικής υποβολής των αιτήσεων-υπεύθυνων δηλώσεων και όλα τα δικαιολογητικά που απαιτούνται από τους ενδιαφερόμενους, ορίζεται **από την Πέμπτη 15 Ιανουαρίου 2026 έως και την Κυριακή 25 Ιανουαρίου 2026.**

**Τα απαιτούμενα δικαιολογητικά είναι:**

1. Αίτηση -Υπεύθυνη Δήλωση του ενδιαφερόμενου.
2. Φωτοαντίγραφο:

-βεβαίωσης δραστηριοποίησης ετήσιας διάρκειας στις βραχυχρόνιες αγορές,

-άδειας παραγωγού πωλητή και επαγγελματία πωλητή που δραστηριοποιούνται στις λαϊκές αγορές,

-άδειας δραστηριοποίησης στο στάσιμο ή στο πλανόδιο εμπόριο,

-άδειας χειροτέχνη καλλιτέχνη.

1. Φωτοαντίγραφο δελτίου ταυτότητας ή διαβατηρίου.
2. Δημοτική Ενημερότητα από το Δήμο Ξάνθης
3. Πιστοποιητικό Υγείας (εφόσον πρόκειται για διάθεση τροφίμων -ποτών)
4. Πιστοποιητικό Γεννήσεως ή Οικογενειακής Κατάστασης.

Κάθε ενδιαφερόμενος δικαιούται να υποβάλει μία (1) μόνο αίτηση υπεύθυνη δήλωση. Τυχόν υποβολή δεύτερης αίτησης -υπεύθυνης δήλωσης με διαφορετικό περιεχόμενο θα θεωρείται ως ανάκληση της πρώτης , η οποία θα παύει αμέσως να ισχύει.

Η μη προσκόμιση των ζητούμενων δικαιολογητικών θα αποκλείει τον ενδιαφερόμενο από τη διαδικασία απόδοσης θέσης.

Η κλήρωση για την επιλογή των δικαιούχων ανάλογα με την κατηγορία της άδειας, **θα διεξαχθεί την Τετάρτη 28 Ιανουαρίου 2026 και ώρα 12:00 μ.μ. στην αίθουσα Δημοτικού Συμβουλίου,** από την αρμόδια επιτροπή.

Επιπλέον, θα αναδειχθούν πέντε (5) επιλαχόντες, οι οποίοι θα κληθούν να συμμετάσχουν σε περίπτωση που κάποιος από τους αρχικά επιλεγέντες δεν καταβάλει το αντίτιμο, ακυρώσει τη συμμετοχή του για λόγους υγείας ή αδυνατεί να παραστεί για οποιοδήποτε λόγο.

Η κλήρωση για την απόδοση του αριθμού της θέσης θα διεξαχθεί την **Παρασκευή 30 Ιανουαρίου 2026 και ώρα 12 μ.μ** αφού προηγηθεί η καταβολή του προβλεπόμενου τέλους συμμετοχής από τους αναδειχθέντες δικαιούχους της προηγούμενης κλήρωσης.

Κατά την κλήρωση για την απόδοση του αριθμού της θέσης θα ληφθεί υπόψη η φύση της δραστηριότητας, ώστε να προκύψει μια ομοιομορφία των πωλούμενων ειδών (καντίνες σε μία σειρά, μικροπωλητές, χειροτέχνες κλπ).

Πληροφορίες -διευκρινήσεις στα τηλέφωνα 2541350828 και 2541350807 (κα Μόσχου Στυλιανή -Πιστόλα Κρυστάλλω).

Η παρούσα θα αναρτηθεί και στο Ολοκληρωμένο Πληροφοριακό Σύστημα «Ανοιχτή Αγορά» του Υπουργείου Ανάπτυξης και Επενδύσεων, στον Πίνακα Ανακοινώσεων και την ιστοσελίδα του Δήμου Ξάνθης.

**Ο Αντιδήμαρχος Ξάνθης**

**Σιαμπάν Χ.Μπαντάκ**